Ufahamu
Language: Swahili | Genre: Exam

Soma habari hii kisha ujibu maswali 41-50.
Mja wa hapa alishangaza wakazi kwa kudai ndugu yake alitumia uganga kumfanya afuje pesa alizopata baada ya kuuza shamba ili asifaidike nazo.
Habari zasema jamaa alimwuzia ndugu yake kipande cha ardhi akipanga huanzisha biashara lakini akatumia hela zote kuponda raha na visura mtaani.
Pesa zilipoisha, alirudi nyumbani akiwa hoi na kuzushia nduguye.

"Nilipata habari kuwa kabla ya kunilipa ulichukua hela kwa mganga afanye mambo ili nisizitumie kufanya jambo la maana. Wewe ni mchoyo sana. Ona sasa sina kitu." Jamaa alilia lakini akaonywa aepukane na visura ili afaulu katika maisha.

41.Mja alishangaza wakazi kwa;
       A. kufanya uganga 
       B. kudai ndugu yake kutumia uganga 
       C. kurogwa na ndugu yake
       D. kutumia pesa vibaya
42. Kufuja pesa ni; 
       A. kutumia pesa vibaya 
       B. kupoteza pesa 
       C. kutupa pesa 
       D. kutumia pesa vizuri
43. Aliyeuza shamba alidai kuwa;
      A. angejenga nyumba 
      B. alipanga kuanzisha biashara 
      C. angenunua gari
      D. angenunua shamba
44. Pesa za ndugu aliyeuza shamba zilitumika katika;
      A. kulipa mganga
      B. kuponda raha
      C. kulipa karo
     D. kulea wanawe
45. Pesa zilipoisha huyu ndugu;
      A. aliuza shamba
      B. alienda kwa ndugu
      C. aliteseka
     D. alirudi nyumbani
46. Kuponda raha ni;
        A. kuharibu pesa
        B. kula raha
        C. kugonga raha
        D. kukosa amani
47. Ni nani aliyesema ona sasa sina kitu'
      A. Mganga   B. Mja   C. Kisura    D. Nduu aliyeuziwa shamba
48. Ni neno gani lisilo na maana ya msichana?
       A. Binti
       B. Kisura
       C. Mrembo
       D. Bibi
49.Jamaa alionywa aepukane na nini ili afaulu?
      A. Nduguye 
      B. Kuuza shamba
      C. Visura
      D. Wazembe
50. Habari hii ni kuhusu;
      A. Ndugu wawili
      B. Ndugu na mganga
      C. Mganga mjanja
     D. Ndugu aliyefuja pesa